ROMÂNIA





                 
JUDEŢUL TIMIŞ




                
     

MUNICIPIUL TIMIŞOARA
DIRECŢIA POLIŢIA COMUNITARĂ   
SC 2009 - 23874/07.10. 2009
Nr. 3219 / 02.10.2009                                                                      SE APROBĂ,

                                                                                                          P R I M A R,
     
                                                                                          Dr. Ing. GHEORGHE CIUHANDU
R E F E R A T
privind domeniile serviciilor publice şi locurile în care contravenienţii vor presta activităţi în folosul comunităţii

Prin Legea nr. 293  din 28 septembrie 2009 s-a procedat la  modificarea  art. 9 alin. 5  şi a art. 391  alin. 2, din  Ordonanţa  Guvernului nr. 2/2001 privind regimul juridic al contravenţiilor. 

Astfel,  art. 9 alineatul (5) prevede că: ,, (5) În cazul în care contravenientul nu achită amenda în termenul prevăzut  la alin.(4), instanţa procedează la înlocuirea amenzii cu sancţiunea obligării la prestarea unei activităţi în folosul comunităţii”, iar art. 391 alineatul (2) prevede că: „(2) În cazul în care contravenientul, citat de instanţă, nu a achitat amenda în termenul prevăzut la alin. (1), instanţa procedează la înlocuirea amenzii cu sancţiunea prestării unei activităţi în folosul comunităţii pe o durată maximă de 50 ore, iar pentru minori începând cu vârsta de 16 ani, de 25 ore”
Până la apariţia acestor modificări legislative instanţele de judecată în majoritatea cazurilor respingeau cererile noastre de înlocuire a sancţiunii amenzii cu sancţiunea  prestării unei activităţi în folosul comunităţii deoarece prevederile legale  anterioare condiţionau  înlocuirea sancţiunii amenzii contravenţionale cu sancţiunea prestării unei activităţi în folosul comunităţii de existenţa acordului contravenientului. 
Datorită  acestor situaţii create,  dispoziţiile  Hotărârii Consiliului Local al Mun. Timişoara cu nr. 187/1999  ce prevedeau  locurile în care contravenienţii pot presta activităţi în folosul comunităţii  au devenit aproape inaplicabile.
Prin modificările aduse Ordonanţei Guvernului nr. 2/2001, privind regimul juridic al contravenţiilor au fost eliminate dispoziţiile legale  ce prevedeau obligativitatea existenţei acordului contravenientului pentru prestarea unei activităţi în folosul comunităţii, motiv pentru care considerăm  că  se impune  aprobarea de către  Consiliul Local al Municipiului  Timişoara a domeniilor serviciilor publice şi a locurilor în care contravenienţii vor  presta activităţi în folosul comunităţii.

Aprobarea  de către   Consiliului Local  a domeniilor serviciilor publice în care contravenienţii vor  presta activităţi în folosul comunităţii se impune şi datorită faptului  că Legea 82/1999 privind înlocuirea închisorii contravenţionale cu sancţiunea obligării  contravenientului la prestarea unei  activităţi în folosul comunităţii, în temeiul căreia a fost aprobată Hotărârea Consiliului Local nr. 187/1999,  a fost abrogată de art. 28 din Ordonanţa  nr. 55 din 16 august 2002 privind regimul juridic al sancţiunilor prestării unei activităţi în folosul comunităţii.
Astfel, conform  prevederilor art.16 din Ordonanţa Guvernului nr. 55 /2002 privind regimul juridic al sancţiunilor prestării unei activităţi în folosul comunităţii cu  modificările şi completările ulterioare ,,Consiliul local stabileste prin hotarare, potrivit prevederilor art. 2, domeniile serviciilor publice si locurile in care contravenientii vor presta activitati in folosul comunitatii”. 
Potrivit dispoziţiilor art.2 din Ordonanţa Guvernului nr.55/2002,  activitatea în folosul comunităţii se prestează în domeniul serviciilor publice, pentru întreţinerea locurilor de agrement, a parcurilor şi a drumurilor, păstrarea curăţeniei şi igienizarea localităţilor, desfăşurarea de activităţi în folosul căminelor pentru copii si bătrani, al orfelinatelor, creşelor, grădiniţelor, şcolilor, spitalelor şi al altor aşezăminte social-culturale.

Precizăm că odată cu modificarea art. 9 alin 5 şi art. 391  alineatul 2 din  OG/2001 au fost modificate prin Legea 294 din 28 septembrie 2009 şi  prevederile Ordonanţei Guvernului nr.55/2002 ce prevedeau obligativitatea  acordului contravenientului  pentru  aplicarea sancţiunii prestării unei activităţi în folosul comunităţii. 
Conform prevederilor  art.13 din Ordonanţa Guvernului 55/2002 astfel cum a fost modificată prin Legea 294/2009 ,, În toate situaţiile, instanţa stabileşte prin hotărâre natura activităţilor ce vor fi prestate de acesta în folosul comunităţii, pe baza datelor comunicate de primarul localităţii în care contravenientul îşi are domiciliul sau reşedinţa, ţinând seama de aptitudinile sale fizice şi psihice, precum şi de nivelul pregătirii profesionale”.
În condiţiile  noilor modificări legislative, în conformitate cu prevederile  art. 16 din Ordonanţa Guvernului 55/2002,   propunem 
aprobarea  domeniilor serviciilor publice şi locurilor în care contravenienţii vor presta activităţi în folosul comunităţii  prevăzute în Anexa care face parte integrantă din prezentul referat. 

Deasemenea, propunem  revocarea  Hotărârii  Consiliului Local   al Municipiului Timişoara  

 nr. 187 din data de 29.06.1999, privind stabilirea locurilor în care contravenienţii pot presta activităţi în folosul comunităţii. 

